Fez (videospill)

Fez (stilisert som FEZ) er et indie-puzzle-plattformspill utviklet av Polytron Corporation og gitt ut av Trapdoor. I spillet blir spillfiguren Gomez gitt en fess (også kjent som fez, fés, fes) som avslører at den todimensjonale verdenen Gomez tror han bor i, faktisk bare er en av fire sider i en tredimensjonal verden. Spilleren roterer mellom disse fire 2D-perspektivene for å finne veien fremover på flere plattformer og løse spillets gåter. Målet i spillet er å samle kuber og kubefragmenter for å gjenopprette orden i universet.

Spillet hadde en høyprofilert og fem år lang utvikling. Fez' designer, som også er grunnleggeren av Polytron, Phil Fish, fikk kjendisstatus for sin frittalende og offentlige personlighet, og sin fremtredende posisjon i dokumentarfilmen Indie Game: The Movie, som detaljert dokumenterte Fez' siste utviklingsstadier Polytrons juridiske problemer på den tiden. Fez fikk gode kritikker etter sin utgivelse i april 2012 på Xbox Live Arcade. Spillet ble tilgjengelig for andre plattformer etter at en ettårig eksklusivitetsavtale hadde utgått.

Anmeldere roste det spillet la vekt på, blant annet utforskning og frihet, men kritiserte tekniske problemer, navigasjon i spillet, og også det at en måtte spore seg tilbake i slutten av spillet. De sammenlignet spillets rotasjonmekanikk med andre spill som Echochrome, Super Paper Mario, og Crush. Fez vant priser som Seumas McNally Grand Prize og Eurogamers «Årets spill»-pris i 2012. Det hadde solgt en million eksemplarer i slutten av 2013, og det påvirket spill som Monument Valley, Crossy Road, og Secrets of Rætikon. En oppfølger var planlagt og under utvikling, men ble avsluttet da Phil Fish bestemte seg for å forlate indiespillbransjen.

 Referanser 

 Eksterne lenker 



Kategori:Dataspill fra 2012
Kategori:Indiespill
Kategori:Plattformspill
Kategori:Linux-spill
Kategori:MacOS-spill
Kategori:PlayStation 3-spill
Kategori:PlayStation 4-spill
Kategori:PlayStation Vita-spill
Kategori:Windows-spill
Kategori:Xbox 360-spill
Kategori:Dataspill utviklet i Canada
Kategori:Independent Games Festival-vinnere
Kategori:IndieCade-vinnere